# Quintin

Quintin (en bretó Kintin) és un municipi francès, situat a la regió de Bretanya, al departament de Costes del Nord. L'any 1999 tenia 2.611 habitants.

## Geografia

Des del punt de vista geològic, la ciutat està situada al principi del massís granític que porta el seu nom i que s'estén per tot el centre de Bretanya.
Estratègicament, Quintin és a l'encreuament de les vies que van de Saint-Brieuc a Quimper i les que van de Guingamp/Châtelaudren a Lorient. Per a guardar aquest nus de comunicacions, es va construir una fortalesa, tot i que gairebé sempre va restar inactiva.
El fort pendent del riu Gouët en aquest indret s'ha aprofitat per a crear un estany que servia de protecció a la fortalesa, així com de reserva d'aigua. Al segle xx, el molí que hi havia a l'estany es convertí en central hidroelèctrica que funcionà després de la Segona Guerra Mundial.

## Història

La presència de menhirs al municipi demostra que és habitada des del neolític. Als inicis, Quintin estava situat a l'emplaçament de l'actual comuna de le Vieux-Bourg però, degut a una epidèmia de pesta, la ciutat es va moure.
Quintin es va crear, des de l'època romana, gràcies a la posició d'encreuament de vies de comunicació, tot i que es va desenvolupar sobretot als segles xvii i XVIII, degut al tèxtil i al comerç de teles de llí, que es van exportar sobretot a Espanya. També fou un centre monàstic. Aquesta importància es veu en els monuments i cases. El castell no està acabat, perquè els constructors van haver de parar la construcció per l'ordre d'un ministre francès que feu destruir tots els castells i fortaleses que podien fer ombra a l'autoritat del rei.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2006 | 2009 |
| 2.593 | 2.727 | 2.857 | 2.814 | 2.602 | 2.611 | 2797 | 2844 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 1929-1940 | Alfred Duault | PDP |
| 2001-2008 | Claude Morin | Divers droite |
| 2008- | Yves Briens | Divers gauche |

## Llocs i Monuments

* Estany de Quintin.
* Parc de Roz-Maria. S. XVII-XVIII.
* Castell de Quintin. S. XVII.
* La roche longue. Menhir.
* Basílica. S. XIX.
* Porta des archives. Porta de les antigues muralles.

### Art i museus

* Tallers del mestre vidrer Hubert de Saint Marie. Ha fet vitralls per les catedrals de Coutances, Quimper, Tréguier, St. Brieuc, etc.)

## Personalitats

* Nicolas de Montmorency-Laval, anomenat Guy XVI de Laval (1476-1531), comte de Laval de 1500 a 1531. Baró de Quintin i Sire de Vitré.
* Alexandre Glais-Bizoin, polític, iniciador de la tarifa única postal a França.
* Jules Lequier, filòsof, nascut a Quintin el 1814.
* Marie Allo, escritora i poeta nascuda el 1866.
* Guy Bazin, atleta.

## Ciutats agermanades

* Perros-Guirec (Costes del Nord, França.

## Festes

* Fogueres de Sant Joan, celebració del solstici d'estiu.
* Festival del cant coral. Juliol.
* Festa dels tisserands. Principis d'agost.
* Festival dels cantants de carrer i fira de Sant Martí. Principis de novembre.
* Nadal a Bretanya: exposicions, festival de contes, mercat, il·luminacions, visita amb espelmes al castell de Quintin. Desembre

## Esports

* Junior Association de Quintin, club de Kin-Ball.

## Vegeu també
### Vegeu també

* Llista de municipis de les Costes del Nord.
* Castell de Quintin
* Llista dels senyors de Quintin

### Referències
## Enllaços externs

* Web oficial de Quintin
* Web de la MJC del pays de Quintin Arxivat 2007-11-12 a Wayback Machine.
* Web ben documentada sobre Quintin
* Castell de Quintin
* Stade Quintinais (futbol) Arxivat 2016-10-07 a Wayback Machine.